19/02/2014 | Administración LocalMunicipal
Camariñas
Anuncio de acordo regulador do prezo público polo servizo de tanatorio

ANUNCIO Aprobado polo Pleno do Concello de Camariñas, en sesión ordinaria de data 31 de xaneiro de 2014, o acordo regulador do prezo público polo servizo de tanatorio, procédese á súa publicación de conformidade co disposto no artigo 59 da lei 30/1992, do 26 de novembro, de réxime xurídico das administracións públicas e do procedemento administrativo común: “Artigo 1.–Concepto. De conformidade co previsto nos artigos 41 a 47 e 127 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo, establécese o prezo público por utilización do servizo de tanatorio. A actividade obxecto do presente prezo público está constituída pola prestación dos servizos do tanatorio municipal, en canto establecemento funerario como lugar de etapa do cadáver, entre lugar de falecemento e o de inhumación ou cremación, debidamente acondicionado e disposto para a exposición e velorio de cadáveres, de conformidade co disposto no Regulamento regulador do servizo. Artigo 2.–Obrigados ao pagamento. Están obrigados ao pagamento do prezo público regulado neste acordo os/as usuarios dos servizos. Tamén se considerará obrigado ao pagamento as entidades ou sociedades aseguradoras de riscos que motiven e soliciten a utilización do tanatorio municipal para depositar os cadáveres das persoas falecidas e aseguradas por ditas entidades. Artigo 3.–Contía. A contía do prezo público será a seguinte: Na tarifa está incluída o importe do IVE. En todo caso serán gratuítos os servizos a favor de persoas acollidas á beneficencia ou asistencia social pola súa carencia de recursos e aqueles outros que resulten necesarios para facer fronte a situacións de emerxencia, accidentes ou ordes de autoridades sanitarias ou xudiciais. Artigo 4.–Cobro. A obriga de pago do prezo público nace dende que se inicie a prestación do servizo, entendéndose como tal o momento no que conceda a autorización para utilizar o tanatorio municipal. O pagamento realizarase unha vez emitido polos servizos municipais o xustificante oportuno, debendo estar ingresado, preferentemente, con anterioridade á utilización das instalacións. O ingreso efectuarase mediante transferencia á conta designada ao efecto pola Tesourería municipal. Artigo 5.–Establecemento e fixación.1. A competencia para a modificación da contía do prezo público ao que se refire a presente ordenanza encoméndase á Xunta de Goberno Local, de conformidade coa facultade regulada no artigo 47.1 do Real decreto lexislativo 2/2004, do 5 de marzo.2. A modificación realizarase a proposta da alcaldía ou da concellería delegada que procedese, debendo constar, como mínimo: – Unha memoria económico financeira da que se deduza que o importe do prezo público cubre, como mínimo, o custe do servizo ou, de ser o caso, a porcentaxe do mesmo que será asumido con cargo aos orzamentos municipais. – O importe da tarifa modificada. – A xustificación razoada das razóns sociais, benéficas, culturais ou de interese público que, de ser o caso, aconsellen a fixación dos prezos públicos por debaixo do custe do servizo.3. O acordo que resulte de tal modificación será exposto no taboleiro de anuncios da Concello a efectos da súa publicidade. Artigo 6.–Procedemento de xestión.1. Na exacción do prezo públicos, os recargos e xuros de mora esixiranse e determinaranse nos mesmos casos, forma e contía que na exacción de tributos locais.2. As débedas por prezo público poderán esixirse polo procedemento administrativo de constrinximento. Artigo 7.–Devolución de ingresos.1. Unicamente procederá a devolución do importe total ou parcial do prezo público ingresado, cando o servizo ou actividade non se preste ou desenvolva por causas non imputables ao interesado.2. En caso ningún procederase á devolución dos ingresos realizados cando dita solicitude estea baseada na non asistencia do interesado por razóns alleas ao Concello de Camariñas. Tampouco procederá a devolución cando o obrigado ao pagamento non comunique ao Concello, de ser o caso, á baixa no servizo. Disposición finais Primeira. –Para o non previsto no presente acordo regulador estarase ao disposto no Real decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. Segunda. –O presente acordo regulador será eficaz dende o día seguinte ao da súa publicación no Boletín Oficial da Provincia, de conformidade co disposto no artigo 59 da Lei 30/1992, do 26 de novembro, de réxime xurídico das administracións públicas e do procedemento administrativo común.” Camariñas, a 4 de febreiro de 2014. A alcaldesa en funcións Asdo.: Sandar Insua Rial